nvidia/miracl-vision huggingface dataset:
Alberto Mkuu

Alberto Mkuu, O.P. (pia anajulikana kama Albert wa Swabia, au Albert wa Cologne; Lauingen, Donau, leo nchini Ujerumani, 1205 hivi - Koln, Ujerumani, 15 Novemba 1280) ni jina alilopewa kwa heshima askofu Alberto wa Bollstädt (au wa Koln) kutokana na mchango wake mkubwa upande wa elimu ya kawaida na ile ya dini na vilevile upande wa uchungaji na wa upatanishi wa watu na watawala. Mtawa huyo wa Shirika la Wahubiri alifundisha kwa maneno na maandishi falsafa na teolojia huko Paris akahesabiwa kuwa mwanafalsafa na mwanateolojia bora wa Ujerumani katika Karne za Kati. Alifaulu kulinganisha vizuri ajabu hekima ya watakatifu na elimu ya binadamu ikiwa pamoja na sayansi ya uasilia, yaani imani na akili, akiingiza falsafa ya Aristotle katika Ukristo, jambo lililoendelezwa na mwanafunzi wake bora, Thoma wa Akwino. Ingawa hakupenda, alifanywa askofu wa Regensburg, alipojitahidi sana kuimarisha amani kati ya watu, ila baada ya mwaka mmoja aliacha heshima zinazoendana na cheo hicho akarudi kwenye ufukara wa shirika lake. Alitangazwa na Papa Gregori XV kuwa mwenye heri mwaka 1622, na baadaye alitangazwa na Papa Pius XI kuwa mtakatifu na mwalimu wa Kanisa tarehe 16 Desemba 1931. Mwaka 1941 Papa Pius XII alimtangaza msimamizi wa wanasayansi. Sikukuu yake inaadhimishwa kila mwaka tarehe 15 Novemba. Alberto, mtoto mdogo wa mtawala wa Bollstädt, alizaliwa Lauingen (Svevia, Ujerumani) lakini mwaka haujulikani: 1205, 1206 kama si 1193. Vilevile hakuna hakika kuhusu elimu yake ya msingi, kama aliipata nyumbani au shuleni, lakini ujanani alitumwa kwenye chuo kikuu cha Padova (Italia), maarufu kwa masomo yaliyompendeza zaidi: lugha, hoja, hisabati, falaki na muziki. Akiwa huko, alikuwa anahudhuria ibada katika kanisa la Wadominiko, ambao utakatifu wa maisha yao ulichangia, pamoja na uhusiano wake wa dhati na Mungu, kumfanya atamani kuwa mmojawao hata akaweza kushinda upinzani wa familia yake
Petro Kanisio

Petro Kanisi (kwa Kiholanzi Pieter Kanijs, au Kanisius, au Kanîs; Nijmegen, leo nchini Uholanzi, 8 Mei 1521 - Freiburg, Uswisi, 21 Desemba 1597) alikuwa mtawa, mwanateolojia na padri wa Kanisa Katoliki katika Shirika la Yesu. Kisha kutumwa Ujerumani, alijitosa miaka mingi kwa nguvu zote kutetea na kuimarisha imani sahihi ya Wakatoliki kwa mahubiri na maandishi, ambayo kati yake maarufu zaidi ni katekisimu yake . Alitangazwa na Papa Pius IX kuwa mwenye heri mwaka 1864, halafu na Papa Pius XI kuwa mtakatifu na mwalimu wa Kanisa tarehe 21 Mei 1925. Sikukuu yake inaadhimishwa kila mwaka tarehe ya kifo chake 21 Desemba, lakini Ujerumani tarehe 27 Aprili. Kwa kawaida anachorwa akiwa na fuvu la kichwa, sanamu ya Yesu msulubiwa na katekisimu. Petro alizaliwa na meya wa Nijmegen, katika Dola takatifu la Roma. Akiwa mwanafunzi wa chuo kikuu cha Cologne, Ujerumani, alikuwa akitembelea mara kwa mara Wakartusi wa Mt. Barbara, wamonaki waliochangia sana maisha ya Kiroho ya Wakatoliki, akishirikishana hasa na Yohane Lansperger na Nikola wa Esche; vilevile alishirikiana na watu walioishi Kikristo kadiri ya “Devotio moderna” (yaani Juhudi za kisasa). Tarehe 8 Mei 1543, siku ya kutimiza miaka 22, akiwa huko Mainz, Ujerumani, baada ya kushiriki mazoezi ya kiroho yaliyoongozwa na Petro Favre, alikuwa Mholanzi wa kwanza kujiunga na Shirika la Yesu na mwanashirika wa nane. Alipewa upadrisho huko Cologne mwaka 1545. Mapema, mnamo Juni 1546 aliitwa na askofu wa Augsburg, kardinali Otto Truchsess von Waldburg, ashiriki Mtaguso wa Trento kama mtaalamu wa teolojia. Mwaka 1548, mwanzilishi wa shirika, Ignasi wa Loyola, alimuita Roma, Italia, akamilishe malezi yake ya kiroho, halafu akamtuma kwenye shule ya bweni ya Messina, Italia, atoe huduma duni za nyumbani
John Wayne

Marion Mitchell Morrison (26 Mei 1907 – 11 Juni 1979) amezaliwa na jina la Marion Robert Morrison, lakini anajulikana sana kwa jina la kisanii kama John Wayne, alikuwa mwigizaji wa filamu, mwongozaji, na mtayarishaji kutoka nchini Marekani. Anafahamika sana kwa sauti yake chini-chini, utembeaji na urefu. Pia alifahamika kwa michango yake ya kimawazo juu ya siasa na kuunga mkono kwake sera za kupinga-ukomunisti. Toleo la Harris Poll la mwezi wa Januari 2009 limemweka Wayne sehemu ya tatu akiwa kama moja kati ya manyota wa filamu wenye wapenzi huko nchini Marekani, nyota pekee aliyekufa na kuonekana kwenye orodha yao kila mwaka tangu kuanza kutolewa kwake mnamo mwaka wa 1994. Mnamo mwaka wa 1999,Taasisi ya Filamu ya Marekani imempa Wayne nafasi ya 13 kwenye orodha yao ya Waigizaji Wakali wa Kiume wa Muda Wote. Wayne alizaliwa na jina la Marion Robert Morrison mjini Winterset, Iowa. Jina lake la kati lilibadilishwa mapema kutoka Robert na kuwa Mitchell pale wazazi wake walipoamua kumwita mtoto wao aliyefuatia jina la Robert. Familia yake walikuwa Wapresbyteri. Baba yake, Clyde Leonard Morrison, (1884–1937), alikuwa na asili ya Kiere, Mskoti-Mweire na Mwingereza, na ni mtoto wa mkongwe aliyepigana Vita ya wenyewe kwa wenyewe ya Marekani Bw. Marion Mitchell Morrison (1845–1915). Mama yake, zamani Mary Alberta Brown (1885–1970), alikuwa anatokea Lancaster County, Nebraska. Familia ya Wayne ilihamia mjini Palmdale, California, na mnamo 1911 wakaelekea zao mjini Glendale, California, ambapo baba yake alifanya kazi kama mfamasia
Ciudad Nezahualcóyotl

Ciudad Nezahualcóyotl (pia: Nêzahaulkoiächktl au Ciudad Neza) ndiyo mji mkubwa wa pili jimboni la Mexico. Kwa mujibu wa sensa iliyofanyika mnamo mwaka wa 2005, mji una wakazi wapatao 1,136,300 wanaoishi katika mji huu. Eneo lake ni 63.44 km². Mji upo m 2,440 kutoka juu ya usawa wa bahari. Jina lilichaguliwa kwa heshima ya mfalme Nezahualcóyotl. Mji ulianishwa mwaka 1963.
Urais wa Barack Obama

Urais wa Barack Obama ulianza tarehe 20 Januari 2009 saa sita mchana EST, alipoapishwa kama rais nambari 44 wa Marekani. Obama alikuwa mjumbe katika Bunge La Maseneta La Marekani kutoka Illinois alipomshinda mjumbe wa Arizona, Seneta John McCain, katika uchaguzi wa rais wa Marekani mwaka 2008. Sera zake Obama zimejumuisha majaribio ya kuyaondoa matatanisho ya kiuchumi ya miaka 2008-2009, na pia mabadiliko katika sheria za ushuru za Marekani. Katika sera zinazohusu nch za kigeni, Obama amejaribu kuukarabati uhusiano wa Mrekani na nchi nyingine, na pia kuanza kutamatisha ufungwaji wa mahabusu wa kigeni katika kituo cha kijeshi cha Guantanamo Bay. Obama ametanganza kwamba atajaribu kupunguza silaha za nyuklia zinazohifadhiwa na jeshi la Marekani.
Chuo Kikuu cha Columbia

Chuo Kikuu Cha Columbia ni chuo chenye masomo ya shahada katika mji wa New York. Kilibuniwa mwaka 1754 na Kanisa la Uingereza kikiitwa King's College (Chuo Cha Mfalme), baada ya kupata idhini ya kutoa mafunzo kutoka kwake mfalme George II wa Uingereza. Miongoni mwa waliofuzu kutoka katika chuo hiki ni rais wa Marekani, Barack Obama, rais wa Estonia Toomas Hendrik Ilves, na wasanii waimbaji Alicia Keys na Lauryn Hill.
Chuo Kikuu cha Harvard

Harvard ni chuo kikuu maarufu nchini Marekani, kilichoanzishwa mnamo mwaka 1636 katika Cambridge, Massachusetts.
Bunge la jimbo la Illinois

Bunge la juu la jimbo la Illinois, nchini Marekani, ni baraza kuu katika dola hili likiwa na jukumu la kupitisha sheria zinazohusu jimbo hilo. Bunge hilo lilibuniwa kupitia katiba ya jimbo, iliyopitishwa mwaka 1818. Lina wabunge 59 wanaochaguliwa kila mmoja kutoka sehemu wakilishi bungeni, wale wabunge wakigawiwa katika makundi matatu, na kila kundi likipigiwa kura tena baada ya muhula wa miaka miwili. Bunge hili huketi katika mji wa Springfield, Illinois. Barack Obama alikuwa mjumbe katika bunge hili kwa mihula mitatu, kabla ya kuchaguliwa kujiunga na Bunge La Maseneta La Marekani mwaka 2004.
Gabrielle Union

Gabrielle Monique Union (amezaliwa tar. 29 Oktoba 1972) ni mwigizaji filamu na mwanamitindo wa zamani kutoka nchini Marekani. Miongoni mwa nyusika zake maaarufu ni pamoja na ule aliocheza na Kirsten Dunst kwenye filamu ya Bring it On. Union pia amepata kucheza na Will Smith na Martin Lawrence kwenye filamu bab-kubwa ya Bad Boys II na kucheza kama daktari kwenye mfululizo wa CBS wa City of Angels. Pia amepata kucheza na LL Cool J na Meagan Good kwenye filamu ya Deliver Us from Eva mnamo mwaka wa2003.
Keri Hilson

Keri Lynn Hilson (amezaliwa tar. 5 Desemba, 1982) ni msanii wa rekodi wa Kimarekani ambaye amesaini mkataba na studio ya Zone 4, Mosley Music Group na Interscope Records. Huyu ni mmoja kati ya mkusanyiko wa watunzi na watayarishaji wa muziki wajulikano kwa jina la The Clutch. Mwanzoni mwa miaka ya 2000, Hilson ametunga nyimbo kede-kede kwa ajili ya marapa na waimbaji kama vile Britney Spears na Ludacris. Mnamo mwaka wa 2007, amepata kushirikishwa kwenye wimbo wa Timbaland wa "The Way I Are" na "Scream" na kuanza kazi za kuimba tangu hapo. Hilson amepata kuuza sura kwenye miziki ya video ya msanii kama vile Usher, Ne-Yo na Nelly, na wengine wengi. Albamu yake ya kwanza inaitwa In a Perfect World…, ilitolewa mwanzoni mwa mwaka wa 2009, vibao kikali kutoka kwenye albamu hiyo ni "Energy", "Turnin' Me On" na "Knock You Down".
Lauren London

Lauren Nicole London (amezaliwa tar. 5 Desemba 1984) ni mwigizaji wa filamu na televisheni, mwanamitindo, na mwonekanaji wa miziki ya video. Alianza shughuli zake akiwa kama mwigizaji wa miziki ya video na baadaye kujiingiza kwenye filamu na televisheni. London alianza kupata kutambulika zaidi kwa uchezaji wake wa kwenye filamu ya ATL na vilevile kwenye kipindi cha mfululizo wa TV cha 90210 na Entourage. Mbali na shughuli zake za uigizaji, London pia ni mwongeaji wa wanamitindo wa kike wa mavazi ya Sean John.
All Eyez on Me

All Eyez on Me, ni albamu mshindi-Grammy ya nne ya rapa wa West Coast, 2Pac. Ilitolewa mnamo tar. 13 Februari 1996, na kuuza nakala zaidi ya milioni 1 ndani ya masaa yake manne ya kutolewa, na kuifanya iwe albamu ya kwanza kwenda kwenye platinamu haraka sana hakuna tena. Hii ilikuwa albamu ya mwisho kutolewa na 2Pac wakati wa maisha yake, akaja kufa miezi 7 kamili baadaye kunako tar. 13 Septemba katika mwaka wa 1996. Albamu hii huhesabiwa kama moja kati ya kazi 2Pac zilizofanya vizuri hakuna, na huonekana kama moja kati ya albamu zilizopiga hatua kubwa kimafanikio katika muziki wa rap hasa kwa miaka ya 1990. Ilikuwa ikiitwa kama "kazi bora ya 2Pac ambayo haijawahi kurekodiwa". About.com wataalamu wa rap wameipa All Eyez On Me nafasi ya 80 katika orodha yao ya albamu kali 100 za muda wote. Kwa mujibu wa RIAA, albamu hii ni miongoni mwa albamu za rap ziliouza vizuri kwa muda wote, kwa kuuza zaidi ya nakala za albamu milioni 11 katika Marekani peke yake mnamo mwezi wa Aprili 1996. Albamu ilitunukiwa platinamu 12 mnamo mwezi wa Juni 1998 na RIAA. Albamu pia ilikuwa vibao vikali namba moja kwenye chati za Billboard 100: How Do U Want It na California Love
The Don Killuminati: The 7 Day Theory

The Don Killuminati: The 7 Day Theory ni albamu ya mwisho ya Tupac Shakur, chini ya jina jipya la Makaveli, aliimaliza kabla ya kifo chake na ya kwanza kutolewa baada ya kifo chake. Shakur alikamilisha ubunifu wa kila na kuweka jina la kava la albamu alama ambayo inaonyesha kiasi vyombo vya habari jinsi walivyomsulubisha. Albamu ilikamilika kabisa katika kipindi cha siku saba katika kipindi cha mwezi wa Agosti 1996. Mashairi yaliandikwa na kurekodiwa katika siku tatu pekee na kui-mixi na kuchukua siku nyingine nne kwa kuikamalisha kabisa. Hizi ni miongoni mwa nyimbo zake za mwisho kabisa kabla ya kuuawa kwake mnamo 7 Septemba 1996.
R U Still Down? (Remember Me)

Kwa sasa hakuna maandishi katika ukurasa huu. Unaweza kutafuta jina la ukurasa huu katika kurasa nyingine, au tafuta kumbukumbu zinazohusika, lakini huruhusiwi kuanzisha ukurasa huu.
Still I Rise

Still I Rise ni albamu ya 2Pac na kundi lake la The Outlawz ukiondoa mwanachama Hussein Fatal. Fatal ameondoka kundini kwa sababu Outlawz wengine wameingia mkataba na Death Row baada ya Tupac kusema siyo lazima kuingia mkataba na Amaru Records; Napoleon baadaye alifuata. Albamu ina maujanja ambayo awali hayakutolewa na nyimbo nyingine kali za 2Pac. Ilitolewa mnamo tar. 21 Desemba 1999, na Interscope Records, chini ya studio ya Death Row. Albamu ilitunukiwa platinamu mara mbili na RIAA kwa kuuza nakala milioni 2.5.
Until the End of Time

Until the End of Time ni albamu ya tatu kutolewa baada ya kifo cha rapa Tupac Shakur. Albamu imebeba maujanja ambayo awali hayakutolewa na maremixi kibao ya manyimbo kutoka katika kipindi cha Tupac cha "Makaveli" wakati ameingia mkataba na Death Row Records. Albamu hii ilikuwa ya pili kutolewa bila kutiwa maujanja ya Shakur mwenyewe. Until the End of Time ilikuwa ikibatabiliwa sana kwamba itakuwa albamu bora ya hip hop kimauzo na kuishia kama ilivyotabiliwa mnamo 2001.
Orodha ya majimbo ya Norwei

Hii ni orodha ya majimbo ya Norwei. Norwei ina majimbo (Kinorwei: fylke, pl. fylker) 19.
Fredrik Reinfeldt

John Fredrik Reinfeldt (4 Agosti 1965) ,[ˈfreːdrɪk ˈrajnˌfɛlt], ni rais wa sasa wa Uswidi. Yeye ni mwanachama wa "Moderaterna".
Yazoo City, Mississippi

Mahali pa mji wa Yazoo City katika Marekani Yazoo City ni mji wa Marekani katika jimbo la Mississippi. Kwa mujibu wa sensa iliyofanyika mnamo mwaka wa 2000, mji una wakazi wapatao 15,000 wanaoishi katika mji huu. Mji upo m 34 kutoka juu ya usawa wa bahari.
Alexandria, Louisiana

Mahali pa mji wa Alexandria katika Marekani Alexandria ni mji wa Marekani katika jimbo la Louisiana. Kwa mujibu wa sensa iliyofanyika mnamo mwaka wa 2000, mji una wakazi wapatao 145,000 wanaoishi katika mji huu. Mji upo m 23 kutoka juu ya usawa wa bahari.
West Coast hip hop

West Coast hip hop ni aina ya muziki wa hip hop ambao umewazunguka wasanii wowote au muziki wowote wa hip hop wenye chimbuko la kanda ya magharibi mwa nchi ya Marekani. Japokuwa utamaduni wa muziki wa hip hop ulipewa jina lake huko mjini New York City, lakini bado huaminika na baadhi ya watu kwamba utamaduni ulijianzisha wenyewe kwa pande zote mbili, yaani, East na West coasts, kwa mtiririko sawa.
Mto Arkansas

Mto Arkansas ni tawimto mrefu wa mto Mississippi nchini Marekani.
Mto Grande

Mto Grande ni mto ya Marekani na Mexiko.
Al Gore

Al Gore (amezaliwa 31 Machi, 1948 mjini Washington, D.C.) ni mwanasiasa wa Marekani akiwa mwanachama wa Chama cha Kidemokrasia. Alikuwa Kaimu Rais wa Marekani chini ya Rais Bill Clinton kuanzia mwaka wa 1993 hadi 2001. Mwaka wa 2007, Gore alipokea Tuzo ya Nobel ya Amani.
Futa Djalon

Fouta Djalon (pia: Futa Jalon, Futa Djallon) ni eneo la milima nchini Guinea (Afrika ya Magharibi). Huitwa pia "Guinea ya Kati" (kwa Kifaransa: Moyenne Guinée, zone du Fouta Djalon). Makao makuu ya eneo hilo ni mji wa Labé. Sehemu kubwa ya nyanda hizi za juu ni nchi ya nyasi na misitu kwenye vilima vinavyofuatana kwa kimo cha wastani cha mita 900 UB. Sehemu ya juu ni mlima Joura wenye kimo cha mita 1,515 (futi 4,970). Mmomonyoko wa maji umekata mabonde marefu katika mwamba wa juu. Fouta Djalon hupokea mvua nyingi na hivyo mito mitatu mikubwa ya Afrika ya Magharibi ina chanzo hapo: ni Mto Niger, Mto Gambia na mto Senegal. Kwa hiyo huitwa tangi la maji kwa sehemu hii ya Afrika. Wakazi asilia ni wakulima Wafulbe; lahaja yao ya Futa Djalon huhesabiwa kama lugha ya taifa ya Guinea. Tangu karne ya 18 milima hiyo ilikuwa kitovu cha ufalme au usultani wa Kiislamu. Waislamu walianzisha vita ya jihadi dhidi ya wafuasi wa dini asilia za Kiafrika wakaanzisha dola la kidini. Mtawala aliitwa "Almami" (kutoka Kiarabu Al Imami)
Assisi

Assisi (inatamkwa Asizi) ni mji wa Italia, mkoa wa Umbria, wilaya ya Perugia. Wakazi wake ni 26.946 (2007). Ni maarufu hasa kwa kuwa ndiko alikozaliwa mtakatifu Fransisko (1182-1226), shemasi aliyeanzisha utawa wenye matawi mbalimbali ambao ni mkubwa kuliko mashirika yote ya Kanisa Katoliki. Miaka hiyohiyo huko walizaliwa pia kaisari Federiko II, Klara wa Asizi na Anyesi wa Asizi. Baadaye tena hukohuko alizaliwa mtakatifu mwingine, Gabriele wa Mama wa Mateso. Sehemu mbalimbali za mji huo zimo katika orodha ya urithi wa dunia ya UNESCO. Kwa asili Asizi ni mji wa Kirumi ambao ulipata umuhimu kwa sababu unatawala barabara kuu ya mkoa wa Umbria kutoka Spoleto (ambayo katika Karne za Kati ilikuwa makao ya mfalme mdogo aliyekuwa chini ya mfalme mkuu wa Ujerumani) hadi Perugia mji uliokuwa chini ya utawala wa Papa. Wakati huo kulikuwa na ushindani mkubwa kati ya Asizi uliokuwa chini ya mfalme mkuu na jirani yake Perugia uliosimama upande wa Papa. Mbali ya hayo ndani ya mji wenyewe yalianza mapigano kati ya mayores (wakubwa, yaani masharifu) na minores (wadogo) yaliyosababisha masharifu wengi kukimbilia Perugia na hivyo kuzidisha chuki kati ya miji hiyo. Matokeo yake ni mapambano ya mwaka 1202 ambayo Fransisko pia aliyashiriki akashikwa mateka kwa mwaka mzima.
Jeshi la Ulinzi la Wananchi wa Tanzania

Jeshi la Ulinzi la Wananchi wa Tanzania (JWTZ) (kwa Kiingereza Tanzania People's Defense Force TPDF) ni jeshi lililoanzishwa mnamo mwezi Septemba katika mwaka wa 1964. Ilichukua nafasi ya jeshi la Tanganyika Rifles lililorithiwa na ukoloni wa Waingereza. Kabla ya ukoloni jumuiya za watu katika eneo la Tanzania walikuwa na jeshi lililojumuisha wanaume wote hasa vijana. Lakini baada ya vita kila mtu alirudi kwa kazi yake ya kawaida hapakuwa na askari wa kudumu. Katika karne ya 19 mfumo mpya wa vita ulienea baada ya kufika kwa Wangoni waliopanga askari kufuatana na umri kwa vikosi ("impi") na vikosi hivi vilikutana kwa mazoezi hata nje ya vita yenyewe. Tangu kuenea kwa silaha za moto viongozi kadhaa kama Mirambo waliunda vikosi vya rugaruga waliokusanya vijana kutoka makabila mbalimbali kwa ajili ya vita. Sultani wa Zanzibar alikuwa na wanajeshi wa kudumu. Mwanzoni alitumia mamluki walioajiriwa kutoka Uarabuni na Uajemi, hasa Baluchistan, pamoja na watumwa. Kuanzia mwaka 1877 alianzisha kikosi kipya cha askari mia kadhaa chini ya afisa Mwingereza Lloyd Mathews waliofundishwa kufuatana na utaratibu wa Kizungu; askari hao waliteuliwa chini ya Waafrika wa Unguja. Koloni la Afrika ya Mashariki ya Kijerumani ilianzishwa kwa njia ya vita kadhaa ambako jeshi la Kijerumani lilishinda upinzani wa wenyeji. Wajerumani walitumia askari kutoka kwao pamoja na askari waliokodiwa kutoka Sudani na Wazulu kutoka Afrika Kusini. Waliendelea kuajiri Waafrika wazalendo na kujenga jeshi la Schutztruppe (tamka shuts-tru-pe) lililokuwa hasa na askari Waafrika waliohudumia chini ya maafisa Wajerumani
Show Me the Meaning of Being Lonely

Herbert Crichlow Kristian Lundin "Show Me the Meaning of Being Lonely" ni single ya tatu ya kundi zima la muziki wa pop na R&B la Backstreet Boys. Single inatoka katika albamu yao ya mwaka wa 1999 ya Millennium. Hiki ni kibao chao madhubuti, cha pili baada ya kibao chao cha kwanza cha I Want It That Way kutoka kwenye albamu moja, na kuifanya iwe miongoni mwa vibao vilivyopata mafanikio makubwa sana kwa upande wa wa bendi za vijana. Kibao hiki kilitolewa mnamo tar. 10 Desemba 1999, na video yake ikatoka mwanzoni mwa mwaka wa 2000 na kushika nafasi ya 3 kwenye chati za UK Singles Chart, na nafasi ya 6 kwenye chati za Billboard Hot 100. Pia ilipata kupagawisha na kushika nafasi ya #2 nchini Uswisi, Uholanzi, Sweden na New Zealand, na #3 nchini Finland na Norway.  Toleo la Kawaida Maremixi na vinyl A. J. McLean · Howie Dorough · Brian Littrell · Nick Carter · Kevin Richardson Backstreet Boys (1996) · Backstreet's Back (1997) · Millennium (1999) · Black & Blue (2000) · Never Gone (2005) · Unbreakable (2007) · This Is Us (2009) Backstreet Boys (US) (1997) · For The Fans (2000) · The Hits: Chapter One (2001) · Playlist: The Very Best of Backstreet Boys (2010) · NKOTBSB (2011) Nick Carter: Now or Never (2002) · I'm Taking Off (2011)Brian Littrell: Welcome Home (2006)A. J. McLean: Have It All (2010) "We've Got It Goin' On" · "I'll Never Break Your Heart" · "Get Down (You're the One for Me)" · "Quit Playing Games (With My Heart)" · "Anywhere for You" · "Everybody (Backstreet's Back)" · "As Long as You Love Me" · "All I Have to Give" · "I Want It That Way" · "Larger than Life" · "Show Me the Meaning of Being Lonely" · "The One" · "Shape of My Heart" · "The Call" · "More than That" · "Drowning" · "Incomplete" · "Just Want You to Know" · "Crawling Back to You" · "I Still.
Dawda Jawara

Sir Dawda Kairaba Jawara (alizaliwa Barajally, Central River Division, 16 Mei 1924 - Bakau, Fajara, 27 Agosti 2019) alikuwa mwanasiasa wa Gambia. Alikuwa kwanza waziri mkuu miaka 1962 - 1970 halafu rais miaka 1970 - 1994.
Homa

Homa ni hali ya wanyama kuwa na halijoto ya mwili juu ya halijoto ya kawaida (37 °C katika mamalia). Halijoto ya kawaida ya mwanadamu ni kati ya 36.6 na 37 sentigredi za Selsiasi ikipimwa chini ya ulimi. Mara nyingi homa husababishwa na ugonjwa; ni dalili ya kwamba kingamwili inapambana na vijidudu au vijimea vinavyosababisha ugonjwa fulani. Homa si ugonjwa wenyewe bali dalili ya magonjwa mbalimbali. Katika lugha ya kila siku malaria mara nyingi huitwa "homa" ingawa kupanda kwa halijoto ya mwili wakati wa malaria ni dalili ya mapambano dhidi ya vijidudu vya plasmodium tu. Katika Kenya "homa" hutumiwa kumaanisha mafua, mafua ya kawaida hasa. Hadi kiwango cha sentigredi 39 homa si hatari sana, lakini ikipanda juu ya 40°C inaanza kudhoofisha umbile la mtu hadi kuwa hatari yenyewe. Inashauriwa kumwona daktari na kutumia madawa ya kutuliza homa. Kufikia 42°C homa inaweza kumwua mtu kwa kusababisha uharibifu wa viungo vya ndani vya mwili.
Ziwa Naivasha

Ziwa Naivasha ni moja ya maziwa makubwa nchini Kenya (Kaunti ya Nakuru). Ndani yake vinapatikana visiwa vifuatavyo:
Halijoto

Halijoto (pia: Jotoridi) ni neno la kutaja hali ya kitu kama ni baridi au moto. Wanadamu wana mishipa inayoonyesha tofauti kati ya baridi na joto. Kwa kuwa na uhakika tunatumia thermomita inayoonyesha halijoto kwa kipimo kama selsiasi, kelvini au fahrenheit. Kisayansi halijoto ni kiasi cha mwendo wa molekuli ndani ya gimba, kiowevu au mjao wa gesi. Ndani ya gimba mango na pia ndani ya kiowevu na gesi molekuli huchezacheza kiasi; mkasi wa kucheza unaonekana kama halijoto yaani kiwango kidogo cha kucheza ni "baridi" na kiwango kikibwa cha kucheza ni "joto". Mkasi wa mwendo wa molekuli (au atomi) ndani ya gimba hutegemea na nishati mwendo ya molekuli zake. Nishati mwendo inaweza kuongezeka au kupunguza kiasi jinsi molekuli zinapokea nishati kutoka nje au kupitisha nishati yao kwa kitu kingine. Kupasha moto chini ya sufuria ya maji huongeza nishati mwendo ndani ya sufuria na ndani ya maji kwa sababu nishati ya joto inapokelewa na molekuli na kuwa nishati mwendo. Hivyo halijoto ya sufuria na ya maji hupanda juu. Kinyume chake ni kupoa maana molekuli za maji na sufuria hupitisha nishati mwendo kwa molekuli za hewa na kwa njia hii halijoto ya sufuria inashuka. Pasipo na mwendo kabisa ndani ya mada huitwa kiwango cha joto cha sifuri halisi ambacho ni sawa na vizio −273.15° kwenye skeli ya selsiasi au vizio 0° kwenye skeli ya kelvini
Booker Academy

Booker Academy ni shule ya kibinafsi inayomilikiwa na kampuni ya sukari ya Mumias, magharibi mwa Kenya. Ina shule ya watoto wachanga zaidi ("kindergarten"), shule ya msingi na shule ya upili.
Fisi madoa

Fisi madoa ni mmoja wa spishi za fisi ambao ni wanyama wanaokula mizoga yaani wanyama waliokufa au walioachwa na wanyama wala nyama, kwa mfano simba au chui. Fisi madoa pia ni wawindaji wazuri ambao wanaweza kujitafutia kitoweo chao wenyewe badala tu ya kutegemea mizoga. Mbali na kula nyama, fisi madoa pia hula ndege, mijusi na wadudu.
Msitu

Msitu ni mkusanyiko wa uoto asilia unaojumuisha miti mingi ya aina mbalimbali (kwa mfano: mipingo, mikoko n.k.) mimea na nyasi ambazo huweza kuwa fupi au ndefu. Misitu inaweza kuwa za aina mbili: Misitu ya asili ni misitu ambayo huota yenyewe bila kupandwa na mwanadamu. Kwa mfano, msitu wa Udzungwa (Mkoa wa Morogoro, Tanzania) ni kivutio kikubwa cha watalii, hivyo kupitia msitu huu nchi inajipatia fedha za kigeni. Misitu isiyo ya asili ni misitu ambayo hupandwa na mwanadamu kwa malengo mbalimbali. Ndiyo tofauti kati ya misitu ya asili na isiyo ya asili. Mara nyingi wanyama mbalimbali, wakubwa kwa wadogo, huishi na hutegemea uoto huo kwa kuwatimizia mahitaji yao kwa malazi na chakula. Hata hivyo maisha ya binadamu hutegemea mazingira yake yanayomzunguka katika kujikimu kwani kupitia misitu mvua hunyesha na hivyo kusababisha ustawi na ongezeko la chakula.na kuepusha baa la njaa Ni kwamba asilimia kubwa ya watu hutegemea kilimo ili kujipatia mahitaji yao ya kila siku, hasa katika nchi za Afrika ambazo ziko nyuma sana katika nyanja za utumiaji wa teknolojia za kisasa kama utumiaji wa zana za kilimo, k.mf. matrekta